Hepatítis vírusok 


A májgyulladás vagy hepatítisz (hepatitis) a máj heveny vagy idült 
gyulladásos megbetegedése, melyet elsősorban különböző vírusfertőzések, 
de más károsító hatások is okozhatnak. Vezető klinikai tüneteikben sok a 
hasonlóság, jellemző a sárgaság (icterus), de kórokozóik és az okozott 
betegségek különböznek egymástól. A jelenleg ismert hepatitis vírusokat A- 
tól G-ig jelzik. A kórokozók mellet más tényezők is okozhatnak hepatitis-t. 
Ilyenek az alcohol, vagy más vegyi anyagok, de emelett immunológiai és 
autoimmun tényezők is okozhatnak májgyulladást. 


Hepatítis A vírus (HAV) 

A hepatitis (fertőző májgyulladás) kórokozója. A HAV enterálisan 
terjed: élelmiszerek, víz vagy kéz közvetítésével (a piszkos kéz betegsége). A 
kórokozó a hidegnek ellenáll, fagyasztás sem pusztítja el. Emiatt még a 
jégkocka és fagylalt fogyasztása is veszélyes lehet. A HAV a Picornaviridae 
családba tartozik, azon belül is az Enterovírus génuszba. RNS vírus, külső 
hártya nélküli, kubikális szimmetriájú vírus. A szervezetbe jutva először a 
bélcsatornában szaporodik, majd virémiát követően a májba jut. A betegség 
mindig akút (heveny). Tünetei a hasfájás, láz, hányás, hasmenés, sárgaság. 
Sosem válik krónikussá, az elpusztult májsejtek regenerálódnak, a betegek 
többsége egy hónap után teljesen meggyógyul. 


Hepatitis B vírus 


A hepandaviridae családba tartozó vírus. Amelyek kubikális 
szimmetriájú, külső glikpeptid hártyával rendelkező, DNS vírusok. Két féle 
belső antigénjük (Ag) van, a HBc és Hbe Ag, valamint egy külső antigénjük 
a HBs-Ag. Ezek az antigének fontosak a betegség diagnosztizálásában 
(pozitív diagnózis, ha a beteg vérében jelen vannak), védőoltások előállítása, 
valamint a kezelések sikerességének a megállapításában (a vérben mért 
értékük követese, ha a kezelés alatt csökken az értékük sikeres a kezelés). A 
vírus a májsejteket támadja és roncsolja. 

A szérumhepatitsz (hepatits B, fertőző májgyulladás) kórokozója. 
A betegség vér és nyál útján terjed, nemi érintkezéssel, direkt kontaktussal, 


közös használati tárgyak használata által, nem steril orvosi és fogorvosi 
műszerek használta által. A betegségnek fokozottan ki vannak téve a 
vérátömlesztésen átesett betegek, a dilízises kezelésben részesülő betegek, 
intravénás drogfüggő betegek, rizikós szexuális kapcsolatokon áteső 
betegek stb. A betegség lehet akút (heveny) illetve krónikus (idült) 


Az akút májgyulladás gyakran tünetmentes, esetenként enyhébb 
tünetekkel (hasfájás, hányás, hasmenés), sárgasággal jár. A betegek 90%-a 
meggyógyul míg a többinél krónikus hepatits B alakul ki. A krónikus 
betegeknél gyakran májelégtelenség vagy májrák alakulhat ki, valamint ezek 
a betegek járványtanilag is fontosak, mivel a betegség forrásai lehetnek. 


A betegséget a tünetek illetve a HBs Ag szintjének szerológiai 
vizsgálatokkal történő megállapításával diagnosztizálják. 


Megelőzése: véradók szűrése, betegek gyógyítása, személyi higiénia 
betartása, rizikós nemi kapcsolatok kerülése, óvszer használata, iv. 
drogfüggőség csökkentése, vakcina. A vakcina megtisztított HBsAg-ből áll. 
Felnőttkorban a rizikós személyeknek ajánlott pl. egészségügyi dolgozók, 
tűzoltók, rendőrök stb. Manapság a vakcinásiós kalendárium szerint 
rendszeresen adják. 


Hepatítis C vírus 


A Flaviviridae családba tartozó vírus. Gömb alakú, kubikális, vírus, 
RNS genómmal. Nyúlványokkal rendelkező glikopeptid hártyájuk van. A 
hepatitis C fertőzés vérkészítményekkel és nem steril fecskendőkkel vihető 
át, ezért típusosan transzfúzió után jelentkezik, valamint a kábítószer 
élvezők körében elterjedt betegség. Ezen kívül szexuális úton is terjed. Az 
esetek 75%-ában válik krónikussá a fertőzés. 


Vakcina nincs ellene, az egyedüli megelőzés a véradók és 
vérkészítmények ellenőrzése, valamint a rizikós kapcsolatok kerülése, 
valamint a drogfogyasztás csökkentése. 


